Publication: Magyar Közlöny
Issue: MK-2000-78 (Year: 2000, Number: 78)
Era: 1990-2004
Section: szabályokat a 10/1993. (XII. 30.) MüM rendelet tartalmazza.
Paragraph Index: 417

3. A szakmai vizsga részei A szakmai vizsga gyakorlati és szóbeli vizsgarészekről áll. 3.1. Gyakorlati vizsga: 180 perc. A gyakorlati vizsga két részből áll: — ételkészítési, terítési és felszolgálási gyakorlat; — szakmai beszélgetés. Az ételkészítési gyakorlaton a vizsgázók a tevékenység jellegének megfelelő tételsor szerinti ételeket készítenek és ezekkel kapcsolatos terítési, felszolgálási feladatokat végzik el. A gyakorlati vizsga része a szakmai beszélgetés, amelyet a szakkifejezések alkalmazásával a gyakorlati tevékenységről kell folytatni, és ezúton meggyőződni a vizsgázó szakmai tudásáról. Ez a beszélgetés terjedjen ki a vizsgafeladathoz kapcsolódó munka-, tűz-, környezet- és balesetvédelmi ismeretekre is. A gyakorlati vizsga megfelelő feltételeiről a vizsgát szervező intézménynek kell gondoskodnia. A gyakorlati vizsga lebonyolítható megfelelő tanüzemben, tankonyhában és működő üzemi feltételek között egyaránt. 3.1.1. Gyakorlati vizsgakövetelmények A vizsgázó legyen képes: — az egyes élelmiszerekkel kapcsolatos gyakorlati előkészítő és felhasználói munkára; — a konyhatechnológiai szabályok alkalmazásával az ételek elkészítésére; — az elkészítendő ételsornak megfelelő teríték előkészítésére és a terítésre; — az elkészített ételsor értékelésére, bemutatására, felszolgálására; — a tevékenységben előforduló munka- és egészségvédelmi, baleset-elhárítási, üzemi és személyi higiénés, tűzrendészeti és elsősegély-nyújtási előírások betartására. 3.2. Szóbeli vizsga A szóbeli vizsgarészen a vizsgázó a szakképesítésért felelős miniszter által meghatározott tantárgyakból és tételek alapján ad számot tudásáról. A szóbeli felelet ideje maximum 20 perc. A szóbeli vizsga két részből áll:

Source: https://magyarkozlony.hu/hivatalos-lapok/7044fb5e6f1692ab1a779e1277414bf8d1a38f6d/dokumentumok/0291ac70d7c2c3c0b276d29abd14024b8e1650a4/letoltes